Шчучынскі сельсавет

Шчу́чынскі сельсавет — адміністрацыйна-тэрытарыяльная адзінка ў складзе Шчучынскага раёну Гарадзенскай вобласьці. Цэнтар — вёска Тур’я. Утвораны 12 кастрычніка 1940 году ў складзе Шчучынскага раёну Баранавіцкай вобласьці БССР. Цэнтар — гарадзкі пасёлак (з 31 жніўня 1962 году горад) Шчучын. З 20 верасьня 1944 году ў складзе Гарадзенскай вобласьці. 16 ліпеня 1954 году да сельсавету далучана тэрыторыя скасаванага Вярбілкаўскага сельсавету. 23 ліпеня 1965 году да сельсавету далучана тэрыторыя скасаванага Вялікабаярскага сельсавету (13 населеных пунктаў: Валока, Вялікія Баяры, Готараўшчына, Зайкаўшчына, Ішчална, Казарэзы, Кемяны, Корасьць, Малыя Баяры, Навасады, Станіславова, Юцеўцы і Ялашаўцы), цэнтар сельсавета перанесены ў вёску Плянты. У 1966 годзе тэрыторыя былога Вялікабаярскага сельсавету (вёскі Валока, Вялікія Баяры, Готараўшчына, Зайкаўшчына, Ішчална, Казарэзы, Кемяны, Корасьць, Малыя Баяры, Навасады, Станіславова, Юцеўцы і Ялашаўцы) перададзена ў склад Мажэйкаўскага сельсавету, вёска Рэзы-Галаўнічы — у склад Ражанкаўскага сельсавету. У 1976 годзе ў склад сельсавету з Каменскага сельсавету перададзены 13 населеных пунктаў: Агароднікі, Барташы, Будраўцы, Дубраўляны, Ельня, Жадзейкі, Жылічы, Зарэчча, Мілеўцы, Поплава, Скоржыкі, Шніпкі, Юшкі. 25 верасьня 2002 году ў склад Лядзкага сельсавету перададзена вёска Тапілішкі. 10 сьнежня 2002 году цэнтар сельсавету перанесены ў вёску Тур’я. 28 траўня 2013 году вёска Першамайская ўключана ў межы гораду Шчучын. Насельніцтва сельсавету паводле перапісу 2009 году — 2098 чалавек, зь іх 66,3 % — палякі, 28,1 % — беларусы, 4,4 % — расейцы. Крыніцы Літаратура Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987. Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.